turjo4nis/wikipedia-bn-dump-20250701 huggingface dataset:
হিফরশি

হিফরশি (ইংরেজিতে: HeForShe) জাতিসংঘের ইউএন ওমেন কর্তৃক গৃহীত একটি উদ্যোগ। এই উদ্যোগের লক্ষ্য বিশ্বজুড়ে লিঙ্গ সমতা প্রতিষ্ঠা করা। নারীর প্রতি সব ধরনের সহিংসতা ও বৈষম্য প্রতিরোধে পুরুষদের সম্পৃক্ততা বৃদ্ধির মাধ্যমে লিঙ্গ সমতা প্রতিষ্ঠাই হিফরশি উদ্যোগের উদ্দেশ্য। জাতিসংঘ বিশ্বাস করে যে, ‘লিঙ্গ অসমতার প্রভাব সব ধরনের মানুষের উপরে সামাজিক, আর্থিক এবং রাজনৈতিকভাবে পড়ে। এটি কাটিয়ে উঠতে পুরুষদের প্রচেষ্টা প্রয়োজন।’

নিউ ইয়র্কের জাতিসংঘ সদর দপ্তরে ২০১৪ সালের ২০ সেপ্টেম্বর একটি অনুষ্ঠানের মাধ্যমে হিফরশি আনুষ্ঠানিকভাবে শুরু করা হয়। এই অনুষ্ঠানে ইউএন ওমেন শুভেচ্ছা দূত এবং ব্রিটিশ অভিনেত্রী এমা ওয়াটসন বক্তৃতা রাখেন। বক্তৃতায় ওয়াটসন পুরুষ সমাজকে লিঙ্গ সমতা প্রতিষ্ঠায় এগিয়ে আসার আহ্বান জানান। অনুষ্ঠানে ইউএন ওমেন তাদের এই প্রচারণায় ১০০০০০ পুরুষকে সম্পৃক্ত করার লক্ষ্যমাত্রা স্থির করে। এর তিনদিনের মধ্যেই ইউএ ওমেন লক্ষ্যটি অর্জন করে। মার্কিন প্রেসিডেন্ট বারাক ওবামা, অভিনেতা ম্যাট ডেমন, জাতিসংঘ মহাসচিব বান কি মুনসহ আরো কয়েকজন বিখ্যাত ব্যক্তি তাদের এই প্রচারণায় অংশগ্রহণ করেন।

হিফরশি ওয়েবসাইটে একটি ম্যাপ ব্যবহার করা হয় যাতে বিশ্বব্যাপী যত পুরুষ হিফরশি প্রতিজ্ঞা গ্রহণ করবে, তাদের সংখ্যা এবং যে অবস্থান থেকে প্রতিজ্ঞাটি করা হয় তা প্রদর্শন করা হয়। ২০১৫ সালের জুলাই নাগাদ ইউএন ওমেন এই প্রচারণায় প্রায় ১ বিলিয়ন পুরুষকে প্রতিজ্ঞা গ্রহণে সম্পৃক্ত করার জন্য কাজ করছে।
এছাড়া জাতিসংঘের বিভিন্ন সংস্থার পক্ষ হতে লিঙ্গ সমতা ও নারী অধিকার প্রতিষ্ঠার লক্ষ্যে হিফরশি সুশীল সমাজ, বিশ্ববিদ্যালয় ও শিক্ষা প্রতিষ্ঠান, অনলাইনসহ বিভিন্ন উপায়ে কাজ করবে।

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট

নারী অধিকার
জাতিসংঘ উন্নয়ন গ্রুপ
পে-গ্লিং-র্গ্যাল-স্রাস

পে-গ্লিং-র্গ্যাল-স্রাস () বা স্গাং-স্তেং-স্প্রুল-স্কু-রিন-পো-ছে () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

তালিকা

তথ্যসূত্র 

তিব্বতী বৌদ্ধ উপাধি
ন্যিংমা
ডিন ব্রাউনলি

ডিন গ্রাহাম ব্রাউনলি (; জন্ম: ৩০ জুলাই, ১৯৮৪) পশ্চিম অস্ট্রেলিয়ার পার্থে জন্মগ্রহণকারী ও অস্ট্রেলীয় বংশোদ্ভূত নিউজিল্যান্ডীয় আন্তর্জাতিক ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করছেন।

নিউজিল্যান্ডীয় প্রথম-শ্রেণীর ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন ডিন ব্রাউনলি। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও, ডানহাতি মিডিয়াম বোলিংয়ে পারদর্শী তিনি।

প্রারম্ভিক জীবন 
শৈশবকালেই ক্রিকেট ও অস্ট্রেলীয় রুলস ফুটবলে আগ্রহ গড়ে উঠে। ওয়াকা ডিস্ট্রিক্ট ক্রিকেট প্রতিযোগিতায় মাউন্ট ললি ডিস্ট্রিক্ট ক্লাবে প্রতিনিধিত্ব করেন। কোল্টসে ফুটবলে ওয়েস্ট পার্থ ফুটবল ক্লাবে খেলেন। ২০০১ সালে ওয়েস্টার্ন অস্ট্রেলিয়া দলের পক্ষে অনূর্ধ্ব-১৭ এবং ২০০২ সালে অনূর্ধ্ব-১৯ দলে খেলেন।

২০০৩ সালে ইংরেজ ক্রিকেট মৌসুমে কেন্ট ক্রিকেট লীগে হুইটস্টেবল দলের পক্ষে বিদেশী খেলোয়াড় হিসেবে অংশগ্রহণ করেন। ঐ মৌসুমে তিনি ২৬.৭৬ গড়ে এক সেঞ্চুরি সহযোগে ৪৫৫ রান ও ২০ উইকেট লাভ করেন।

২০০৯ সালে নিউজিল্যান্ডে স্থানান্তরিত হন ও ক্যান্টারবারি দলের পক্ষে খেলতে থাকেন। জানুয়ারি, ২০১০ সালে টুয়েন্টি২০ ও একই মৌসুমে লিস্ট এ ক্রিকেটে অভিষিক্ত হলেও গোল্ডেন ডাক পান। অবশ্য পরবর্তী খেলায় অপরাজিত ৮৬* রান সংগ্রহ করেন তিনি। প্লাঙ্কেট শিল্ড প্রতিযোগিতায় নর্দার্ন ডিস্ট্রিক্টস দলের বিপক্ষে সেঞ্চুরি করেন।

খেলোয়াড়ী জীবন 
নিউজিল্যান্ড এ-ক্রিকেট দলের পক্ষে বেশকিছুসংখ্যক খেলায় অংশগ্রহণের পর নভেম্বর, ২০১১ সালে জিম্বাবুয়ের বিপক্ষে টেস্টে অভিষেক ঘটে তার। আঘাতপ্রাপ্ত জেসি রাইডারের পরিবর্তে তিনি এ সুযোগ লাভ করেন। জাতীয় দলে খেলার জন্য ক্রাইস্টচার্চে জন্মগ্রহণকারী বাবার সূত্রে প্রতিনিধিত্ব করতে পেরেছেন তিনি। অভিষেক টেস্টের প্রথম ইনিংসে তিনি ৬৩ রান সংগ্রহ করেন। এছাড়াও জিম্বাবুয়ের প্রথম ইনিংসে মিডিয়াম পেস বোলিং করে এক উইকেট দখল করেন ব্রাউনলি। এরপর তিনি অস্ট্রেলিয়ার বিপক্ষে টেস্ট সিরিজে ব্রিসবেনে অপরাজিত ৭৭* রান করে দলের পক্ষে সেরা ব্যাটিং কৌশল দেখান।

৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে একই দলের বিপক্ষে অনুষ্ঠিত খেলায় তার সাথে অ্যান্ড্রু এলিস ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়।

টেস্ট শতক

তথ্যসূত্র

আরও দেখুন 
 ২০১৫ ক্রিকেট বিশ্বকাপ
 নিউজিল্যান্ড জাতীয় ক্রিকেট দল
 ২০১৪-১৫ শ্রীলঙ্কা ক্রিকেট দলের নিউজিল্যান্ড সফর‎

বহিঃসংযোগ 
 
 

১৯৮৪-এ জন্ম
জীবিত ব্যক্তি
অস্ট্রেলীয় ক্রিকেটার
ক্যান্টারবারির ক্রিকেটার
নর্দার্ন ডিস্ট্রিক্টসের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
পশ্চিম অস্ট্রেলিয়া থেকে আগত ক্রিকেটার
পার্থ, পশ্চিম অস্ট্রেলিয়া থেকে আগত ক্রিকেটার
সাউথ আইল্যান্ডের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
'ব্রুগ-পা-কুন-লেগ্স

'ব্রুগ-পা-কুন-লেগ্স () (১৪৫৫-১৫২৯) একজন বিখ্যাত তিব্বতী বৌদ্ধ সাধক ছিলেন।

প্রথম জীবন 
'ব্রুগ-পা-কুন-লেগ্স ১৪৫৫ খ্রিষ্টাব্দে তিব্বতের স্ক্যিদ-শোদ () অঞ্চলে অবস্থিত রালুং বৌদ্ধবিহারে র্গ্যা () পরিবারগোষ্ঠীতে জন্মগ্রহণ করেন। তার পিতার নাম ছিল রিন-ছেন-ব্জাং-পো () এবং মাতার নাম ছিল ম্গোন-মো-স্ক্যিদ ()। তেরো বছর বয়সে পারিবারিক বিবাদের কারণে তার আত্মীয়রা তার পিতাকে হত্যা করেন। এই ঘটনার পরে সাংসারিক ও পারিবারিক ক্ষুদ্র রাজনীতিতে বীতশ্রদ্ধ হয়ে 'ব্রুগ-পা-কুন-লেগ্স ্মধ্য-দক্ষিণ তিব্বত ও হিমালয়ের দক্ষিণভাগের বিস্তীর্ণ অঞ্চলে ভ্রমণ শুরু করেন। এই সময় ল্হা-ব্ত্সুন-পা-কুন-দ্গা'-ছোস-ক্যি-র্গ্যা-ম্ত্শো () এবং ব্সোদ-নাম্স-ম্ছোগ-ল্দান () নামক দুই বৌদ্ধ ভিক্ষুর নিকট মহামুদ্রা সম্বন্ধী শিক্ষালাভ করেন। এই সময় তিনি দক্ষিণ তিব্বতের র্ন্যিং-রো-স্মান-ছু-খা () নামক স্থানে শ্রমণের শপথ গ্রহণ করেন। পরবর্তীকালে তিনি ঝ্বা-লু বৌদ্ধবিহারে ভিক্ষুর শপথ গ্রহণ করেন। এই সময় ছোস-গ্রাগ্স-র্গ্যা-ম্ত্শো () নামক সপ্তম র্গ্যাল-বা-কার্মা-পা উপাধিধারী লামা তার শিক্ষক ছিলেন।

বৈবাহিক জীবন 
জীবনের কোন এক সময়ে 'ব্রুগ-পা-কুন-লেগ্স ভিক্ষুর শপথ ত্যাগ করে ত্শে-দ্বাং-'দ্জোম () নামক এক মহিলাকে বিবাহ করেন। তাদের ঝিং-স্ক্যোং-'ব্রুগ-গ্রাগ্স () নামক এক পুত্রসন্তানের জন্ম হয়। ভুটানি বৌদ্ধ মতে, তিনি দপাল-ব্জাং-বু-খ্রিদ () নামে অপর একজন মহিলাকেও বিবাহ করেন এবং তাদের ঙ্গাগ-দ্বাং-ব্স্তান-'দ্জিন () নামে এক পুত্রসন্তানের জন্ম হয়।

ভুটানে প্রভাব 
'ব্রুগ-পা-কুন-লেগ্স জীবনের বহুলাংশ ভুটান ভ্রমণে ব্যয় করেন, যেখানে তিনি সাধারণ মানুষের নিকট অত্যন্ত জনপ্রিয় একজন বৌদ্ধ সাধক হিসেবে পরিগণিত হয়ে থাকেন। তার দ্বারা প্রচলিত বৌদ্ধধর্ম শিক্ষার অদ্ভুত, গর্হিত ও সাংঘাতিক প্রণালীগুলি ভুটানিদের আচার অনুষ্ঠানে স্থান করে নিয়েছে। ভুটানি ঐতিহ্যানুসারে, উর্বরতা এবং যৌনতাকে কেন্দ্র করে এইসমস্ত আচার অনুষ্ঠানের প্রচারক 'ব্রুগ-পা-কুন-লেগ্স একজন বন্য ও পাগল সাধক হিসেবে গণ্য হয়ে থাকেন। ভুটানিদের গৃহের বাইরের দেওয়ালে লিঙ্গ অঙ্কনের প্রতীকী ঐতিহ্যের সাহায্যে অশুভ শক্তির বিতাড়ণের ধারণা 'ব্রুগ-পা-কুন-লেগ্স দ্বারা প্রচলিত হয়েছে।

তথ্যসূত্র

আরো পড়ুন 
 Dargey, Y. (2001)History of the Drukpa Kagyud School in Bhutan (Thimphu). . pp 91–110.
 Dowman, K. & S. Paljor (eds.) (1980) The Divine Madman: the sublime life and songs of Drukpa Kunley (London). .
 Stein, R. A. (1972). Tibetan Civilization. Stanford University Press, Stanford, California.  (cloth);  (pbk).
 Ardussi, John Albert. 1972. 'Brug-pa Kun-legs, the Saintly Tibetan Madman. Master's Thesis, University of Washington.
 Ardussi, John and Lawrence Epstein. 1978. "The Saintly Madman in Tibet" in James F. Fischer (ed.) Himalayan Anthropology: The Indo-Tibetan Interface, pp. 327–338. The Hague: Mouton.
 Divalerio, David. 2011. "Subversive Sainthood and Tantric Fundamentalism: An Historical Study of Tibet's Holy Madmen." Ph.D diss. University of Virginia.
 Smith, E. Gene (as Jamyang Namgyal). 1973. "Vie et chants de 'Brug-pa kun-legs le yogin: a review". Kailash: A Journal of Himalayan Studies, vol. 1, no. 1-4, pp. 91–99.
 Stein, Rolf Auriel. 1972. Vie et Chants de 'Brug pa Kun-legs le yogin. Paris: G. P. Maisonneuve et Larose. 

১৪৫৫-এ জন্ম
১৫২৯-এ জন্ম
ভুটানে বৌদ্ধ ধর্ম
দ্রুকপা কাগ্যু
১৫২৯-এ মৃত্যু
বৌদ্ধ ধর্মপ্রচারক
প্রার্থনা ফারদিন দীঘি

প্রার্থনা ফারদিন দীঘি বাংলাদেশের একজন চলচ্চিত্র অভিনেত্রী ও মডেল। তার বাবা সুব্রত চক্রবর্তী চলচ্চিত্র অভিনেতা এবং মা দোয়েল চলচ্চিত্র অভিনেত্রী। চলচ্চিত্রে অভিনয়ের আগে গ্রামীণফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত কাবুলিওয়ালা দিঘী অভিনীত প্রথম চলচ্চিত্র। ২০২১ সালে তুমি আছো তুমি নেই চলচ্চিত্রের মাধ্যমে প্রাপ্তবয়স্ক অভিনেত্রী হিসেবে পুনরায় চলচ্চিত্রে অভিনয় শুরু করেন।

ব্যক্তিগত জীবন 
ব্যক্তিগত জীবনে দীঘি চলচ্চিত্র পরিবারের সন্তান। তার বাবা সুব্রত চক্রবর্তী চলচ্চিত্র অভিনেতা এবং মা দোয়েল চলচ্চিত্র নায়িকা। ২০১১ সালে দীঘির মা দোয়েল মারা যান। বর্তমানে দীঘি একটি বেসরকারি বিশ্ববিদ্যালয়ে মিডিয়া স্টাডিজ ও জার্নালিজম বিভাগে পড়ছেন।

অভিনয় জীবন 
দীঘি কাজী হায়াত পরিচালিত কাবুলিওয়ালা চলচ্চিত্রের মাধ্যমে শিশু শিল্পী হিসেবে চলচ্চিত্রে প্রবেশ করেন । চলচ্চিত্রে অভিনয়ের আগে গ্রামীণফোনের বিজ্ঞাপনে অভিনয় করে সকলের নজরে আসেন দীঘি। কাজী হায়াৎ পরিচালিত কাবুলিওয়ালা দীঘি অভিনীত প্রথম চলচ্চিত্র। প্রথম চলচ্চিত্রে অভিনয় করেই ২০০৬ সালে শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার অর্জন করে  দীঘি। তারপরে আরও দুটি চলচ্চিত্রে অভিনয়ের কারণে শ্রেষ্ঠ শিশু চলচ্চিত্র অভিনেত্রী হিসেবে জাতীয় চলচ্চিত্র পুরস্কার জয় করে সে।

চলচ্চিত্রের তালিকা

ওয়েব/ওটিটি প্ল্যাটফর্ম

পুরস্কার
জাতীয় চলচ্চিত্র পুরস্কার

বিসিআরএ অ্যাওয়ার্ড

বাইফা পুরস্কার

তথ্যসূত্র

বহিঃসংযোগ

২০০০-এ জন্ম
জীবিত ব্যক্তি
ঢাকার ব্যক্তি
বাংলাদেশী চলচ্চিত্র অভিনেত্রী
বাংলাদেশী শিশু অভিনেত্রী
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
ঙ্গাগ-দ্বাং-র্নাম-র্গ্যাল (ভুটান)

ঙ্গাগ-দ্বাং-র্নাম-র্গ্যাল () (১৫৯৪-১৬৫১) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর পঞ্চম র্গ্যাল-দ্বাং-'ব্রুগ-পা উপাধির একজন প্রধান দাবীদার ছিলেন। পরবর্তীকালে তিনি ভুটানে পারস্পরিক লড়াইয়ে লিপ্ত বিভিন্ন ছোট ছোট গোষ্ঠীকে একত্র করে ভুটানকে একটি রাষ্ট্র হিসেবে গড়ে তুলে তিব্বতী সংস্কৃতি থেকে ভিন্ন ভুটানের সাংস্কৃতিক পরিচয় গড়ে তোলেন।

ভুটানে পলায়ন
দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর () তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের () অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে () চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে () পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তার ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে এই বংশের মি-ফাম-ব্স্তান-পা'ই-ন্যি-মা () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।

১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো () এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল () পরবর্তী র্গ্যাল-দ্বাং-'ব্রুগ-পা হিসেবে দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত।

তথ্যসূত্র

আরো পড়ুন 

 
 

১৫৯৪-এ জন্ম
১৬৫১-এ মৃত্যু
রালুং বৌদ্ধবিহারের প্রধান
দ্রুকপা কাগ্যু
উমর আমিন

উমর আমিন (জন্মঃ ১৬ অক্টোবর ১৯৮৯) একজন পাকিস্তানি আন্তর্জাতিক ক্রিকেটার। তিনি ২০১০ সালের এশিয়া কাপে শ্রীলঙ্কার বিপক্ষে উদ্বোধনী ম্যাচে একদিনের আন্তর্জাতিক ক্রিকেটে অভিষিক্ত হন। উমর আমিন অভিষেক ম্যাচে  শচীন টেন্ডুলকারের ব্যবহৃত ব্যাটে ব্যাটিং করেন।

ইংল্যান্ডে অনুষ্ঠিতব্য অস্ট্রেলিয়ার বিপক্ষে পাকিস্তানের দুই ম্যাচের টেস্ট সিরিজের জন্য আমিনকে দলে অন্তর্ভুক্ত করা হয়। তিনি লর্ডসে ২০১০ সালের ১৩ জুলাই সিরিজের ১ম টেস্ট ম্যাচে তার টেস্ট ক্রিকেটে অভিষেক হয়।

খেলোয়াড়ী জীবন 
আমিনের আন্তর্জাতিক কর্মজীবন শুরু করেছিলেন ২০১০ সালের এশিয়া কাপের মাধ্যমে; যেখানে তিনি শ্রীলঙ্কার বিরুদ্ধে মাত্র ৭ রান করতে সামর্থ্য হন।

আরও দেখুন 
 উমর আকমল
 মোহাম্মাদ সালমান

তথ্যসূত্র

বহিঃসংযোগ 
 

১৯৮৯-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
রাওয়ালপিন্ডি থেকে আগত ক্রিকেটার
দক্ষিণ এশীয় গেমসে ব্রোঞ্জপদক বিজয়ী পাকিস্তানি
পাকিস্তানি ক্রিকেটার
পোর্ট কাসিম অথরিটির ক্রিকেটার
রাওয়ালপিন্ডির ক্রিকেটার
ফেডারেল এরিয়াজের ক্রিকেটার
ইসলামাবাদ লিওপার্ডসের ক্রিকেটার
ন্যাশনাল ব্যাংক অব পাকিস্তানের ক্রিকেটার
রাওয়ালপিন্ডি রামসের ক্রিকেটার
ইসলামাবাদ ইউনাইটেডের ক্রিকেটার
কোয়েটা গ্ল্যাডিয়েটর্সের ক্রিকেটার
পেশাওয়ার জালমির ক্রিকেটার
পাঞ্জাবি ব্যক্তি
পাঞ্জাবের (পাকিস্তান) ক্রিকেটার
সুই সাউদার্ন গ্যাস কোম্পানির ক্রিকেটার
দক্ষিণ এশীয় গেমসের ক্রিকেটে পদক বিজয়ী
আজহার আলী

আজহার আলী (; জন্ম: ১৯ ফেব্রুয়ারি ১৯৮৫ কসুর, পাঞ্জাব) হলেন একজন পাকিস্তানি আন্তর্জাতিক ক্রিকেটার। তিনি ২০১০ সালের জুলাইয়ে লর্ডসে অনুষ্ঠিত ১ম টেস্টে অস্ট্রেলিয়ার বিরুদ্ধে পাকিস্তানের হয়ে টেস্ট ক্রিকেটে আত্মপ্রকাশ করেন। তিনি একজন ডানহাতি ব্যাটসম্যান এবং অনিয়মিত লেগ ব্রেক বোলার। আজহার লাহোর, লাহোর ব্লুজ, লাহোর হোয়াইট, এ্যাবোটাবাদ, খান রিসার্চ ল্যাবরেটরি, পাঞ্জাব এবং হান্টলি (স্কটল্যান্ড) দলের হয়ে প্রতিনিধিত্ব করছেন। আজহার আলী তার টেস্টসূলভ ব্যাটিং মানসিকতা এবং একাগ্রতার জন্য সুপরিচিত।

খেলোয়াড়ী জীবন 
ইউনুস খান এবং মোহাম্মদ ইউসুফ এর মিডল অর্ডারের অভাব পুরণের উদ্দেশ্য ২০১০ সালের পাকিস্তানের টেস্ট দলের জন্য আজহার আলীর নাম অন্তর্ভুক্ত করা হয়। এরপর তিনি উমর আমিনের সাথে জুলাইয়ে অস্ট্রেলিয়ার বিরুদ্ধে টেস্ট ক্রিকেটে আত্মপ্রকাশ করেন।

আরও দেখুন 
 মজিদ খান
 উমর আমিন
 আহমেদ শেহজাদ
 ২০১৬-১৭ সংযুক্ত আরব আমিরাতে ওয়েস্ট ইন্ডিজ বনাম পাকিস্তান ক্রিকেট দল

তথ্যসূত্র

বহিঃসংযোগ 
 

পাকিস্তানি ক্রিকেটার
১৯৮৫-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাঞ্জাবের (পাকিস্তান) ক্রিকেটার
লাহোরের ক্রিকেটার
লাহোর ঈগলসের ক্রিকেটার
লাহোর ব্লুজের ক্রিকেটার
লাহোর হোয়াইটসের ক্রিকেটার
লাহোর কালান্দার্সের ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
খান রিসার্চ ল্যাবরেটরিজের ক্রিকেটার
পাঞ্জাবি ব্যক্তি
লাহোর থেকে আগত ক্রিকেটার
পাকিস্তান জাতীয় ক্রিকেট দলের অধিনায়ক
সমারসেটের ক্রিকেটার
মধ্য পাঞ্জাবের ক্রিকেটার
ওরচেস্টারশায়ারের ক্রিকেটার
মোহাম্মাদ আমির

মোহাম্মাদ আমির (, জন্ম: ১৩ এপ্রিল ১৯৯২) এছাড়াও মোহাম্মাদ আমের, নামেও পরিচিত হলেন একজন পাকিস্তানি আন্তর্জাতিক ক্রিকেটার। তিনি একজন বাহাতি ফাস্ট বোলার হিসেবে ক্রিকেটের সকল ফর্মেটে উদ্বোধনী বোলিং হিসেবে বল করে থাকেন। আমির ২০০৭ সালে প্রথম শ্রেণীর ক্রিকেটে এবং ২০০৯ সালে মাত্র ১৭ বছর বয়সে শ্রীলঙ্কা বিরুদ্ধে একদিনের আন্তর্জাতিক এবং টেস্ট ক্রিকেটে আত্মপ্রকাশ করেন।

প্রাথমিক জীবন
আমির ১৯৯২ সালে পাঞ্জাবের গুজ্জার খানের ছাঙ্গা বঙ্গাইলে নামক একটি গ্রামে জন্মগ্রহণ করেন। সাত সন্তানের মধ্যে থেকে তিনি সর্বকনিষ্ঠ। তরুন বয়স থেকে তিনি রাস্তায় ক্রিকেটে খেলেছেন এবং প্রায়শই তিনি ওয়াসিম আকরাম-কে অনুকরণ করার চেষ্টা করতেন। তিনি তার উদৃত্তিতে প্রায়ই বলতেন, ‍‍"ওয়াসিম আকরাম আমার প্রিয়, তিনি আমার অনুপ্রেরণা। যখন আমি তাকে টিভিতে দেখতাম, আমি দেখতে চেষ্টা করতাম যে বাস্তবে তিনি বল হাতে কি করছেন। তারপর আমি বাইরে চলে যেতাম এবং তার তার বোলিং এ্যাকশন অনুকরণ করতাম।"

খেলোয়াড়ী জীবন

টেস্ট ক্রিকেটে ৫ উইকেট লাভ

আরও দেখুন 
 ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা

তথ্যসূত্র

বহিঃসংযোগ 
 
 
 

১৯৯২-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানি মুসলিম
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
পাকিস্তানের টেস্ট ক্রিকেটার
২০১৯ ক্রিকেট বিশ্বকাপের ক্রিকেটার
পাঞ্জাবি ব্যক্তি
গালে গ্ল্যাডিয়েটর্সের ক্রিকেটার
বিদেশে বন্দি পাকিস্তানি ব্যক্তি
ন্যাশনাল ব্যাংক অব পাকিস্তানের ক্রিকেটার
ফেডারেল এরিয়াজের ক্রিকেটার
রাওয়ালপিন্ডি রামসের ক্রিকেটার
করাচি কিংসের ক্রিকেটার
চট্টগ্রাম চ্যালেঞ্জার্সের ক্রিকেটার
ঢাকা ডমিনেটর্সের ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
গ্লুচেস্টারশায়ারের ক্রিকেটার
ডার্বিশায়ারের ক্রিকেটার
সালমান বাট

সালমান বাট (পাঞ্জাবি/, জন্ম: ৭ অক্টোবর ১৯৮৪) হলেন একজন পাকিস্তানি ক্রিকেটার। ম্যাচ ফিক্সিংয়ে দোষি সাব্যস্ত হওয়ার আগ পর্যন্ত তিনি পাকিস্তানের নিয়মিত টেস্ট এবং ওয়ানডে ক্রিকেটে বাম হাতি উদ্বোধনী ব্যাটসম্যান ছিলেন। তিনি ২০০৩ সালের ৩ সেপ্টেম্বর বাংলাদেশের বিপক্ষে ৩য় তম টেস্টে টেস্ট ক্রিকেট এবং তার ১ বছর পরে ২২ সেপ্টেম্বর ২০০৪-এ ওয়েস্ট ইন্ডিজ এর বিরুদ্ধে একদিনের আন্তর্জাতিকে আত্মপ্রকাশ করেন। ২০১০ সালের ১৬ জুলাই তাকে পাকিস্তান টেস্ট দলের অধিনায়ক হিসেবে নিযুক্ত করা হয়। ২০১০ সালের ২৯ আগস্ট,  তাকে স্পট ফিক্সিংয়ের অভিযোগ অভিযুক্ত করা হয়। ২০১০ সালের আগস্টে, তার কাছ থেকে অধিনায়কত্বের দায়িত্ব থেকে অব্যহতি দেওয়া হয় এবং ফৌজদারি মামলার জন্য তাকে ওয়ানডে স্কোয়াড থেকে বাদ দেওয়া হয়। ২০১১ সালের ফেব্রুয়ারিতে, বাটকে ১০ বছরের জন্য নিষিদ্ধ করা হয়।

খেলোয়াড়ী জীবন

টেস্ট শতকসমূহ

একদিনের আন্তর্জাতিক শতকসমূহ

আরও দেখুন
 ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা

তথ্যসূত্র

বহিঃসংযোগ 
 Cricinfo Profile: Salman Butt
 Cricket Archive Profile

১৯৮৪-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানি ইউটিউবার
লাহোর থেকে আগত ক্রিকেটার
বিদেশে বন্দি পাকিস্তানি ব্যক্তি
কাশ্মীরি বংশোদ্ভূত পাকিস্তানি ব্যক্তি
পাকিস্তানের টুয়েন্টি২০ আন্তর্জাতিক ক্রিকেটার
লাহোরের ক্রিকেটার
কলকাতা নাইট রাইডার্সের ক্রিকেটার
পাকিস্তানের টেস্ট ক্রিকেট অধিনায়ক
লাহোর হোয়াইটসের ক্রিকেটার
ন্যাশনাল ব্যাংক অব পাকিস্তানের ক্রিকেটার
লাহোর ব্লুজের ক্রিকেটার
লাহোর ঈগলসের ক্রিকেটার
লাহোর কালান্দার্সের ক্রিকেটার
পাঞ্জাবের (পাকিস্তান) ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
ওয়াটার এন্ড পাওয়ার ডেভেলপম্যান্ট অথরিটির ক্রিকেটার
খাইবার পাখতুনখোয়ার ক্রিকেটার
মধ্য পাঞ্জাবের ক্রিকেটার
পাকিস্তানের ক্রিকেট ধারাভাষ্যকার
পাকিস্তানি ক্রিকেট কোচ
বাঁশখালী ইকোপার্ক

বাঁশখালী ইকোপার্ক বাংলাদেশের চট্টগ্রাম জেলার বাশঁখালী উপজেলায় অবস্থিত একটি প্রাকৃতিক ইকোপার্ক। প্রকৃতির নৈসর্গিক সৌন্দর্যমন্ডিত উঁচু-নিচু পাহাড়, লেকের স্বচ্ছ পানি, বনাঞ্চল ও বঙ্গোপসাগরের বিস্তৃত তটরেখা নিয়ে গঠিত হয়েছে ইকোপার্কটি।

অবস্থান

বাঁশখালী ইকোপার্ক চট্টগ্রাম শহর হতে ৫০ কিমি দক্ষিণ-পশ্চিমে চট্টগ্রাম জেলার বাঁশখালী উপজেলায় শীলকূপ ইউনিয়নে বামেরছড়া ও ডানেরছড়া এলাকার সমন্বয়ে ২০০৩ সালে ১০০০ হেক্টর বনভূমি নিয়ে বাঁশখালী ইকোপার্ক প্রতিষ্ঠিত হয়। এটি জলদি অভয়ারণ্য রেঞ্জের জলদি ব্লকে অবস্থিত ।

ইতিহাস

বাংলাদেশ সরকার বন্যপ্রাণী ও বনজসম্পদ রক্ষার্থে ১৯৮৬ সালে প্রায় ৭ হাজার ৭৬৪ হেক্টর বনভূমি নিয়ে ‘চুনতি অভয়ারণ্য’ ঘোষণা করে। পরবর্তীতে বামেরছড়া ও ডানেরছড়া প্রকল্প দুইটিও চুনতি অভয়ারণ্যের অর্ন্তভুক্ত করা হয়। এই অভয়ারণ্যে ছোট বড় অনেক পাহাড়, খাল ছড়া রযেছে। ১৯৯৩ সালে এলজিইডি প্রকৌশল বিভাগ কৃষি জমিতে সেচ প্রকল্পের জন্য পাহাড়ের ঢালুতে বাঁধ নির্মাণ করে ডানের ও বামেরছড়ায় ৮০ হেক্টর নিম্নাঞ্চলের ধানি জমি চাষ উপযোগী করে। বাংলাদেশ সরকার ওই বনাঞ্চলের জীববৈচিত্র্য, বন্যপ্রাণীর আবাসস্থল উন্নয়ন, শিক্ষা, গবেষণা, ইকো ট্যুরিজম ও চিত্তবিনোদনের সুযোগ সৃষ্টির লক্ষ্যে বাঁশখালী ইকোপার্ক গড়ে তোলে।
দক্ষিণ চট্টগ্রামের বিনোদন প্রেমিদের কথা চিন্তা করে ২০০৩ সালে ইকোপার্ক প্রতিষ্ঠা করা হয়।

উদ্ভিদবৈচিত্র্য
১৯৯৭ সালের উদ্ভিদ জরিপ মতে এখানে ৩১০ প্রজাতির উদ্ভিদ পাওয়া গেছে। এর মধ্যে ১৮ প্রজাতির দীর্ঘ বৃক্ষ, ১২ প্রজাতির মাঝারি বৃক্ষ, ১৬ প্রজাতির বেতসহ অসংখ্য অর্কিড, ইপিফাইট ও ঘাস জাতীয় গাছ। এই এলাকা গর্জন, গুটগুটিয়া, বৈলাম, সিভিট, চম্পাফুল এবং বিবিধ লতাগুল্ম সমৃদ্ধ চিরসবুজ বনাঞ্চলে ভরপুর ছিল। পার্ক এলাকার ৬৭৪ হেক্টর বনভূমিতে বিভিন্ন ধরনের (বাফার, ভেষজ, দীর্ঘমেয়াদী) মনোমুগ্ধকর বাগান তৈরি করা হয়েছে।

তথ্য ও শিক্ষাকেন্দ্র
ইকোপার্কে বিচরণরত কয়েক হাজার বন্য প্রাণী ও বিভিন্ন প্রজাতির উদ্ভিদ সম্পর্কে পর্যটকরা যাতে খুব সহজেই জানতে পারেন সেজন্য ২০১১ সালের ২১ আগস্টে ১৪ লাখ টাকা ব্যয়ে নির্মিত  হয় তথ্য ও শিক্ষাকেন্দ্র।

চিত্রশালা

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে ইকোপার্কের তালিকা

বাংলাদেশের ইকোপার্ক
বাংলাদেশের বন
বাংলাদেশের সংরক্ষিত এলাকা
বাংলাদেশের উদ্যান
চট্টগ্রাম জেলার দর্শনীয় স্থান
নিল ব্রুম

নিল ট্রেভর ব্রুম (জন্ম: ২০ নভেম্বর, ১৯৮৩) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিল ব্রুম মূলতঃ মাঝারি সারির ব্যাটসম্যান। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন। ঘরোয়া ক্রিকেটে ওতাগো ভোল্টস ও ক্যান্টারবারি দলের প্রতিনিধিত্ব করেছেন। তার বিশেষত্ব হচ্ছে বলকে মাঠের বাইরে ফেলে দলকে দ্রুত রান সংগ্রহে সহায়তা করা।

প্রারম্ভিক জীবন 
২০০২ থেকে ২০০৫ সালের মধ্যে ওতাগো ভোল্টস ও ক্যান্টারবারি দলে খেলেছেন। ২০১৫ সালের গ্রীষ্মে প্রায় একদশককাল ডুনেডিনে অবস্থানের পর ক্যান্টারবারি দলে খেলার জন্য চুক্তিবদ্ধ হন। সেখানে তিনি পরিবারসহ চলে আসবেন। ২০০৫-০৬ মৌসুম থেকে ওতাগো ভোল্টসে নয় মৌসুম অতিক্রান্ত করেন।

প্রথম-শ্রেণীর ক্রিকেটে ৭৭ খেলায় ৪১.৫৯ গড়ে ৪,৬১৭ রান সংগ্রহ করেন। তন্মধ্যে ১২ সেঞ্চুরি করেন তিনি। ২০১৩ সালে জয়পুরে অনুষ্ঠিত চ্যাম্পিয়ন্স লীগে পার্থ স্কর্চার্সের বিপক্ষে অবিস্মরণীয় সেঞ্চুরি করেছিলেন। ক্যান্টারবারি উইজার্ডের পক্ষে প্রথমবারের মতো প্রথম-শ্রেণীর ক্রিকেটে অংশগ্রহণের পর শততম প্রথম-শ্রেণীর ক্রিকেটে অংশগ্রহণ করবেন।

খেলোয়াড়ী জীবন 
২০০৮-০৯ মৌসুমে নিউজিল্যান্ডের একদিনের দলে অন্তর্ভুক্ত হন। অকল্যান্ডের ইডেন পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত চতুর্থ একদিনের আন্তর্জাতিকে তার অভিষেক ঘটে। ফেব্রুয়ারি, ২০০৯ সালে অস্ট্রেলিয়ায় অনুষ্ঠিত চ্যাপেল-হ্যাডলি ট্রফিতে খেলার জন্য মনোনীত হন। সিরিজের প্রথম ওডিআইয়ে মাইকেল ক্লার্কের বলে তিনি ভুলবশতঃ আম্পায়ার কর্তৃক আউট হন। কিন্তু ভিডিওতে দেখা যায় যে, উইকেট-কিপার ব্রাড হাড্ডিন গ্লাভসে বেইল তুলে নিয়েছেন।

তথ্যসূত্র

বহিঃসংযোগ 

 Cricinfo
 CricketArchive
 

নিউজিল্যান্ডীয় ক্রিকেটার
১৯৮৩-এ জন্ম
জীবিত ব্যক্তি
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
ক্যান্টারবারির ক্রিকেটার
ওতাগোর ক্রিকেটার
ডার্বিশায়ারের ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
ইয়াসির আরাফাত (ক্রিকেটার)

ইয়াসির আরাফাত (জন্ম: ১২ মার্চ ১৯৮২) হলেন একজন পাকিস্তান আন্তর্জাতিক ক্রিকেটার। তিনি ডান-হাতে ব্যাটিং এবং বোলিং করে থাকেন ডান-হাতি ফাস্ট।

খেলোয়াড়ী জীবন 
পাকিস্তানের হয়ে অণুর্দ্ধ-১৫ পর্যায়ে প্রতিনিধিত্ব করার পরে, ১৭ বছর বয়সে ইয়াসির ওয়ানডে ক্রিকেটে করাচীতে শ্রীলঙ্কার বিরুদ্ধে আত্মপ্রকাশ করেন এবং এই ম্যাচেই তিনি প্রথম আন্তর্জাতিক উইকেট লাভ করেন।

২০০৭ সালে, শোয়েব আখতার এবং মোহাম্মাদ আসিফ উভয়ের আঘাতপ্রাপ্তির কারণে তাদের বদলী খেলোয়াড় হিসেবে ইয়াসির আরাফাত এবং মোহাম্মদ সামি-কে ২০০৭ ক্রিকেট বিশ্বকাপ এর জন্য নির্বাচিত করা হয়।

আরও দেখুন 
 ফায়াদ আলম
 এহসান আদিল
 টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

তথ্যসূত্র

বহিঃসংযোগ 
 

১৯৮২-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
পাকিস্তানি ক্রিকেটার
পাঞ্জাবি ব্যক্তি
রাওয়ালপিন্ডি থেকে আগত ক্রিকেটার
পাকিস্তানি ক্রিকেট কোচ
২০০৭ ক্রিকেট বিশ্বকাপের ক্রিকেটার
রাওয়ালপিন্ডির ক্রিকেটার
খান রিসার্চ ল্যাবরেটরিজের ক্রিকেটার
রেডকো পাকিস্তান লিমিটেডের ক্রিকেটার
স্কটল্যান্ডের ক্রিকেটার
সাসেক্সের ক্রিকেটার
কেন্টের ক্রিকেটার
ওতাগোর ক্রিকেটার
ক্যান্টারবারির ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ল্যাঙ্কাশায়ারের ক্রিকেটার
সমারসেটের ক্রিকেটার
সারের ক্রিকেটার
ফরচুন বরিশালের ক্রিকেটার
ডলফিন্সের ক্রিকেটার
ন্যাশনাল ব্যাংক অব পাকিস্তানের ক্রিকেটার
পার্থ স্কর্চার্সের ক্রিকেটার
হ্যাম্পশায়ারের ক্রিকেটার
মেরিলেবোন ক্রিকেট ক্লাবের ক্রিকেটার